stanford-oval/wikipedia huggingface dataset:
อุทยานแห่งชาติดอยจง
ลักษณะภูมิอากาศ

ลักษณะภูมิอากาศ เป็นแบบมรสุมเขตร้อน แบ่งเป็น 3 ฤดู คือ
ฤดูร้อน เริ่มต้นตั้งแต่ระหว่างเดือนมีนาคม - เดือนพฤษภาคม
ฤดูฝน เริ่มต้นตั้งแต่ระหว่างเดือนมิถุนายน - เดือนตุลาคม
ฤดูหนาว เริ่มต้นตั้งแต่ระหว่างเดือนพฤศจิกายน - เดือนกุมภาพันธ์
สภาพอากาศโดยทั่วไปค่อนข้างร้อนในฤดูร้อน และอากาศหนาวในฤดูหนาว บนยอดดอยจงจะมีอากาศเย็นตลอดปี และหนาวจัดในฤดูหนาว อุณหภูมิสูงสุดประมาณ 40 องศาเซลเซียส และต่ำสุดประมาณ 4 องศาเซลเซียส
ทรัพยากรป่าไม้

ลักษณะทางธรณีวิทยา
ลักษณะดิน เป็นดินเหนียวปนทราย ดินลูกรัง และดินกรวด บางส่วนเป็นภูเขาหิน มีการสำรวจพบแร่หลายชนิด เช่น พลวง แบไรด์ หินอ่อน ลิกไนต์ หินคาร์บอเนต และดินมาร์
( ที่มา : ทรัพยากรธรณี จังหวัดลำปาง )
ในพื้นที่อุทยานแห่งชาติดอยจง ประกอบด้วยสภาพป่าหลายชนิด ได้แก่
1. ป่าเบญจพรรณ ( Mixed deciduous forest ) พันธุ์ไม้ที่สำคัญ ได้แก่ สัก แดง ประดู่ มะค่าโมง ตะเคียน ตะแบก รกฟ้า และไม้ไผ่ชนิดต่างๆ ไม้พื้นล่างประกอบด้วย หญ้า และพืชในวงศ์ ขิง ข่า
2. ป่าเต็งรัง ( Dry dipterocarp forest ) พันธุ์ไม้ที่สำคัญ ได้แก่ เต็ง รัง เหียง พลวง ไม้พื้นล่างได้แก่ มะขามเครือ ปรง และเห็ดชนิดต่างๆ
3. ป่าดิบเขา ( Hill evergreen forest ) พันธุ์ไม้ที่สำคัญ ได้แก่ ก่อเดือย ก่อแป้น ก่อตาหมู สนสองใบ สนสามใบ กฤษณา อบเชย พันธุ์ไม้พื้นล่างได้แก่ มอส และเฟิร์นต่าง ๆ
ทรัพยากรสัตว์ป่า

สัตว์ป่าที่สำคัญประกอบด้วย เลียงผา หมี เก้ง หมูป่า สุนัขจิ้งจอก งู อีเห็น กระรอก ไก่ฟ้า ไก่ป่า นกชนิดต่าง ๆ สัตว์น้ำ สัตว์ครึ่งบกครึ่งน้ำ สัตว์เลื้อยคลาน และแมลงชนิดต่าง ๆ
แหล่งท่องเที่ยว > ด้านธรรมชาติ

ดอยจง
ถ้ำผาชัน
น้ำตกตาดปู่หล้า
น้ำตกธารมะไฟ
น้ำตกแม่แฮด
อ่างเก็บน้ำแม่ทาย
อ่างเก็บน้ำแม่ยอง
อ่างเก็บน้ำแม่อาบ
แหล่งข้อมูลอื่น

เว็บไซต์อุทยานแห่งชาติของกรมอุทยาน เก็บถาวร 2008-02-24 ที่ เวย์แบ็กแมชชีน
เว็บไซต์อย่างเป็นทางการของจังหวัด เก็บถาวร 2005-05-07 ที่ เวย์แบ็กแมชชีน
| ด ค กอุทยานแห่งชาติในประเทศไทย |
| --- | --- | --- |
| ภาคเหนือ |  ขุนขาน  ขุนแจ  ขุนน่าน  ขุนพะวอ  ขุนสถาน  เขลางค์บรรพต  เขาค้อ  คลองลาน  คลองวังเจ้า  แควน้อย  แจ้ซ้อน  ผาแดง  ดอยขุนตาล  ดอยจง  ดอยผากลอง  ดอยผ้าห่มปก  ดอยภูคา  ดอยภูนาง  ดอยเวียงผา  ดอยสอยมาลัย  ดอยสุเทพ-ปุย  ดอยหลวง  ดอยอินทนนท์  ต้นสักใหญ่  ตากสินมหาราช  ตาดหมอก  ถ้ำปลา–น้ำตกผาเสื่อ  ถ้ำผาไท  ถ้ำสะเกิน  ถ้ำหลวง-ขุนน้ำนางนอน  ทุ่งแสลงหลวง  นันทบุรี  น้ำตกชาติตระการ  น้ำตกบัวตอง–น้ำพุเจ็ดสี  น้ำตกพาเจริญ  น้ำตกแม่สุรินทร์  น้ำหนาว  ภูชี้ฟ้า  ภูซาง  ภูสอยดาว  ภูหินร่องกล้า  แม่เงา  แม่จริม  แม่ตะไคร้  แม่โถ  แม่ปิง  แม่ปืม  แม่เมย  แม่ยม  แม่วงก์  แม่วะ  แม่วาง  แม่สะเรียง  รามคำแหง  ลานสาง  ลำน้ำกก  ลำน้ำน่าน  เวียงโกศัย  ศรีน่าน  ศรีลานนา  ศรีสัชนาลัย  สาละวิน  ห้วยน้ำดัง  ออบขาน  ออบหลวง  |  |
| ภาคตะวันออกเฉียงเหนือ |  แก่งตะนะ  เขาพระวิหาร  เขาใหญ่  ตาดโตน  ตาพระยา  ทับลาน  ไทรทอง  นายูง-น้ำโสม  น้ำพอง  ป่าหินงาม  ผาแต้ม  ภูกระดึง  ภูเก้า-ภูพานคำ  ภูจองนายอย  ภูเรือ  ภูแลนคา  ภูเวียง  ภูผาเทิบ  ภูผาม่าน  ภูผายล  ภูผาเหล็ก  ภูพาน  ภูลังกา  ภูสระดอกบัว  ภูสวนทราย  ภูหินจอมธาตุ–ภูพระบาท  |  |
| ภาคกลาง |  น้ำตกเจ็ดสาวน้อย  น้ำตกสามหลั่น  พุเตย  |  |
| ภาคตะวันออก |  เขาคิชฌกูฏ  เขาชะเมา-เขาวง  เขาสิบห้าชั้น  เขาแหลมหญ้า-หมู่เกาะเสม็ด  น้ำตกคลองแก้ว  น้ำตกพลิ้ว  ปางสีดา  หมู่เกาะช้าง  |  |
| ภาคตะวันตก |  กุยบุรี  แก่งกระจาน  เขาสามร้อยยอด  เขาแหลม  เขื่อนศรีนครินทร์  เฉลิมพระเกียรติไทยประจัน  เฉลิมรัตนโกสินทร์  ทองผาภูมิ  ไทรโยค  น้ำตกห้วยยาง  ลำคลองงู  หาดวนกร  เอราวัณ  |  |
| ภาคใต้ |  แก่งกรุง  เขานัน  เขาน้ำค้าง  เขาปู่-เขาย่า  เขาพนมเบญจา  เขาลำปี-หาดท้ายเหมือง  เขาสก  เขาหลวง  เขาหลัก-ลำรู่  คลองพนม  ตะรุเตา  ใต้ร่มเย็น  ทะเลบัน  ธารเสด็จ-เกาะพะงัน  ธารโบกขรณี  น้ำตกซีโป  น้ำตกทรายขาว  น้ำตกโยง  น้ำตกสี่ขีด  น้ำตกหงาว  บางลาง  บูโด-สุไหงปาดี  ลำน้ำกระบุรี  ศรีพังงา  สันกาลาคีรี  สิรินาถ  หมู่เกาะเภตรา  หมู่เกาะชุมพร  หมู่เกาะระนอง  หมู่เกาะลันตา  หมู่เกาะสิมิลัน  หมู่เกาะสุรินทร์  หมู่เกาะอ่างทอง  หาดขนอม-หมู่เกาะทะเลใต้  หาดเจ้าไหม  หาดนพรัตน์ธารา-หมู่เกาะพีพี  แหลมสน  อ่าวพังงา  อ่าวมะนาว-เขาตันหยง  อ่าวสยาม  |  |
 ระดับประเทศ อุทยานประวัติศาสตร์ เขตรักษาพันธุ์สัตว์ป่า เขตห้ามล่าสัตว์ป่า ระดับโลก แหล่งมรดกโลกในไทย ความทรงจำแห่งโลกของไทย มรดกภูมิปัญญาทางวัฒนธรรมของไทย พื้นที่ชุ่มน้ำแรมซาร์ในไทย พื้นที่สงวนชีวมณฑลโลกในไทย อุทยานธรณีโลกในไทย
เวลาในประเทศกาตาร์

ประเทศกาตาร์ใช้เวลา UTC+3 (ส่วนหนึ่งของพื้นที่สีเหลือง) เปรียบเทียบกับพื้นที่ส่วนอื่นของภูมิภาคตะวันออกกลางและแอฟริกาเหนือ
เวลาในประเทศกาตาร์ ใช้เขตเวลามาตรฐานอาระเบีย (AST) ซึ่งเร็วกว่าเวลาสากลเชิงพิกัด 3 ชั่วโมง (UTC+03:00) นอกจากนี้เวลาในประเทศกาตาร์ไม่มีช่วงออมแสง
เทศบาลตำบลจัตุรัส

| เทศบาลตำบลจัตุรัส |
| --- | --- |
เทศบาลตำบล
ถนนโกสีย์
   ตรา
คำขวัญ: พระธาตุงามเด่น ยามเย็นชมสวน รถไฟหลายขบวน มวลชนสามัคคี อาหารรสดีหลากหลาย งานใหญ่พ่อหลวงบรรเทาคุ้ม เมืองสี่มุมพระยานรินทร์
ทต.จัตุรัสที่ตั้งเทศบาลตำบลจัตุรัสในจังหวัดชัยภูมิ
พิกัด: 15°33′56″N 101°50′44″E﻿ / ﻿15.56556°N 101.84556°E﻿ / 15.56556; 101.84556
ประเทศ:  ไทย
จังหวัด: ชัยภูมิ
อำเภอ: จัตุรัส
การปกครอง
 • นายกเทศมนตรี: นายอรรถวีร์ อุระวัฒนพันธ์ุ
พื้นที่
 • ทั้งหมด: 3.577 ตร.กม. (1.381 ตร.ไมล์)
ประชากร (2565)
 • ทั้งหมด: 4,150 คน
 • ความหนาแน่น: 1,160.19 คน/ตร.กม. (3,004.9 คน/ตร.ไมล์)
รหัส อปท.: 05360601
ที่อยู่ สำนักงาน: เลขที่ 444  หมู่ 1 ตำบลบ้านกอก อำเภอจัตุรัส จังหวัดชัยภูมิ 36130
โทรศัพท์: 044-851 359
โทรสาร: 044 -851 359
เว็บไซต์: www.chatturat.go.th
 ส่วนหนึ่งของสารานุกรมประเทศไทย
จัตุรัส เป็นเทศบาลตำบลในตำบลบ้านกอก อำเภอจัตุรัส จังหวัดชัยภูมิ เป็นย่านเศรษฐกิจหลักและเป็นที่ตั้งของศูนย์ราชการอำเภอจัตุรัส เป็นหนึ่งในเทศบาลตำบลทั้งสามแห่งของอำเภอจัตุรัส อันประกอบไปด้วย เทศบาลตำบลจัตุรัส เทศบาลตำบลหนองบัวโคก และเทศบาลตำบลหนองบัวใหญ่ โดยเทศบาลตำบลหนองบัวใหญ่เป็นชุมชนเมืองสี่มุมเก่า และย่านเศรษฐกิจรองของอำเภอจัตุรัส
ประวัติ

เดิมเทศบาลตำบลจัตุรัส ได้รับการจัดตั้งเป็นสุขาภิบาลจัตุรัส ตามประกาศกระทรวงมหาดไทย ลงวันที่ 10 ธันวาคม 2499 ประกาศในราชกิจจานุเบกษา ฉบับพิเศษ หน้า 14 เล่ม 74 ตอนที่ 4 ลงวันที่ 7 มกราคม 2500 และได้เปลี่ยนแปลงเขตสุขาภิบาลตามประกาศกระทรวงมหาดไทย ลงวันที่ 26 สิงหาคม 2509 ต่อมาเมื่อวันที่ 25 พฤษภาคม 2542 ได้เปลี่ยนแปลงฐานะจากสุขาภิบาลเป็นเทศบาล ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 เพื่อให้สอดคล้องกับบทบัญญัติ ของรัฐธรรมนูญแห่งราชอาณาจักรไทย พ.ศ. 2540
ที่ตั้งและอาณาเขต

เทศบาลตำบลจัตุรัสตั้งอยู่ในพื้นที่ตำบลบ้านกอก อำเภอจัตุรัส จังหวัดชัยภูมิ ครอบคลุม 3 หมู่บ้าน ได้แก่ บางส่วนของหมู่ที่ 1, บางส่วนของหมู่ที่ 2 และบางส่วนของหมู่ที่ 12 เขตเทศบาลมีพื้นที่ 3.577 ตารางกิโลเมตร มีชุมชนในเขตเทศบาลทั้งหมด 9 ชุมชน
เทศบาลตำบลจัตุรัส มีอาณาเขตติดต่อกับองค์การบริหารส่วนตำบลใกล้เคียงจำนวน 3 แห่ง คือ
องค์การบริหารส่วนตำบลบ้านกอก
เทศบาลตำบลหนองบัวใหญ่
องค์การบริหารส่วนตำบลกุดน้ำใส
โดยมีอาณาเขตของเทศบาล ดังนี้
ทิศเหนือ ตั้งแต่หลักเขตที่ 1 ซึ่งตั้งอยู่ริมห้วยคันฉูฝั่งตะวันออกห่างจากศูนย์กลาง ถนนเมขลา ตามแนวลำห้วย 500 เมตร เส้นเขตเส้นตรงไปทางทิศตะวันออกถึงหลักเขตที่ 2 ซึ่งตั้งอยู่บนทางหลวงแผ่นดินสาย ชัยภูมิ-สีคิ้ว ฝั่งตะวันออกตรง กม. 82 : 200 โดยมีอาณาเขตติดต่อกับองค์การบริหารส่วนตำบลบ้านกอก
ทิศตะวันออก จากหลักเขตที่ 2 เป็นเส้นตรงไปทางทิศใต้ถึงหลักเขตที่ 4 ซึ่งตั้งอยู่ห่างจากทางรถไฟตรง กม. 311 : 600 ตามแนวเส้นตั้งฉาก 40 เมตร โดยมีอาณาเขตติดต่อกับองค์การบริหารส่วนตำบลบ้านกอก และเทศบาลตำบลหนองบัวใหญ่
ทิศใต้ จากหลักเขตที่ 3 เป็นเส้นตรงขนานกับทางรถไฟไปทางทิศตะวันตกเฉียงใต้ ถึง หลักเขตที่ 4 ซึ่งตั้งอยู่ริมห้วยคันฉูฝั่งตะวันออก โดยมีอาณาเขตติดต่อกับองค์การบริหารส่วนตำบลบ้านกอก และองค์การบริหารส่วนตำบลกุดน้ำใส
ทิศตะวันตก จากหลักเขตที่ 4 เรียบตามริมห้วยคันฉูฝั่งตะวันออกไปทางทิศตะวันตกเฉียงเหนือ แล้วเรียบตามริมห้วยคลองแคฝั่งตะวันออกไปทางทิศเหนือประจบหลักเขตที่ 1 โดยมีอาณาเขตติดต่อกับองค์การบริหารส่วนตำบลกุดน้ำใส
ภูมิประเทศและภูมิอากาศ

สภาพภูมิประเทศภูมิประเทศโดยทั่วไปเป็นที่ลุ่ม น้ำท่วมถึง มีลำห้วยกอกและลำห้วยคลองแคไหลผ่านภายในเขตเทศบาล โดยทั่วไปไหลแยกมาจากลำห้วยคันฉู ระยะทางประมาณ 500 เมตร และไปรวมกันที่สุดเขตเทศบาล
ลักษณะภูมิอากาศ เนื่องจากเทศบาลตำบลจัตุรัสอยู่ในพื้นที่ของอำเภอจัตุรัสทำให้มีสภาพภูมิอากาศ 3 ฤดูตลอดปี
ฤดูร้อน เริ่มระหว่างเดือนกุมภาพันธ์ ถึง เดือนพฤษภาคม อุณหภูมิสูงสุดโดยเฉลี่ยต่อปี 31.22 องศาเซลเซียส
ฤดูฝน เริ่มเดือนมิถุนายน ถึง เดือนกันยายน โดยจะมีฝนตกชุกในระหว่างเดือนสิงหาคมถึงกันยายน ปริมาณน้ำฝนโดยประมาณตลอดทั้งปี 1,191.9 มิลลิเมตร
ฤดูหนาว เริ่มตั้งแต่เดือนตุลาคม ถึง เดือนมกราคม โดยมีอากาศหนาวจัดในระหว่างเดือนธันวาคม ถึง มกราคม อุณหภูมิต่ำสุดโดยเฉลี่ยต่อปี 22.087 องศาเซลเซียส
มีแหล่งน้ำธรรมชาติ เป็นห้วยจำนวน 2 แห่ง คือ ห้วยกอก และห้วยทองหลาง
การปกครอง

เทศบาลตำบลจัตุรัส มีหมู่บ้านที่อยู่ในการปกครองทั้งสิ้น 3 หมู่บ้าน 9 ชุมชน ได้แก่
| หมู่ที่ | ชุมชนที่ | ชื่อชุมชน |
| --- | --- | --- |
| 1 | 1 | ชุมชนทรงธรรมพัฒนา 1 |
| 1 | 2 | ชุมชนทรงธรรมพัฒนา 2 |
| 1 | 3 | ชุมชนปิยมิตร |
| 1 | 4 | ชุมชนจัตุรัสพัฒนาก้าวหน้าสามัคคี |
| 2 | 5 | ชุมชนหงษ์ทองพัฒนา |
| 2 | 6 | ชุมชนสวยสุนันทา |
| 2 | 7 | ชุมชนรวมใจสามัคคี |
| 2 | 8 | ชุมชนสระหลวงพัฒนา |
| 12 | 9 | ชุมชนรุ่งอรุณ |
การคมนาคม

เทศบาลตำบลจัตุรัส อยู่ห่างจากตัวเมืองชัยภูมิ 38 กิโลเมตร อยู่ห่างจากกรุงเทพมหานคร 292 กิโลเมตร และอยู่ห่างจากจังหวัดนครราชสีมา 81 กิโลเมตร มีการคมนาคมทางบกเป็นเส้นทางที่ติดต่อสำคัญ มีทางหลวงแผ่นดินผ่าน 2 สาย ได้แก่ ทางหลวงแผ่นดินหมายเลข 201 และทางหลวงแผ่นดินหมายเลข 2179 นอกจากนี้ยังมีสถานีรถไฟ 1 แห่ง คือ สถานีรถไฟจัตุรัส ซึ่งเป็นสถานีที่ตั้งอยู่ใกล้กับตัวเมืองชัยภูมิมากที่สุด
เศรษฐกิจ

ประชาชนที่มีถิ่นฐานอาศัยในเขตเทศบาล ส่วนใหญ่เป็นคนพื้นเมืองดั้งเดิมและใช้ภาษาท้องถิ่น ลักษณะการประกอบอาชีพของประชาชนโดยส่วนใหญ่ประกอบอาชีพรับจ้างรองลงมาคือเกษตรกร ค้าขาย รับราชการ และอาชีพอื่น ๆ ตามลำดับ ลักษณะของชุมชนในเขตเทศบาลส่วนใหญ่เป็นครอบครัวขยาย โดยมีครอบครัวเดี่ยวจำนวนน้อย
พืชเกษตรที่สำคัญของเทศบาลตำบลจัตุรัส ได้แก่ อ้อย ข้าวโพด มันสำปะหลัง ข้าว และพริก ผลไม้ที่ปลูกมาก คือ น้อยหน่า มะม่วง เป็นต้น
การปศุสัตว์ การเลี้ยงสัตว์ของเกษตรตำบลจัตุรัส มีการเลี้ยงรายย่อยโดยทั่วไป หรือเป็นการเลี้ยงภายในครัวเรือนเพื่อใช้เป็นแรงงานและเป็นอาหาร สัตว์ที่เลี้ยงส่วนใหญ่ คือ โคเนื้อ กระบือ สุกร ไก่ เป็ด ฯลฯ
ธนาคาร มีสาขาของธนาคาร 6 แห่ง ได้แก่
ธนาคารออมสิน สาขาจัตุรัส
ธนาคารไทยพาณิชย์ สาขาจัตุรัส
ธนาคารกรุงเทพ สาขาจัตุรัส
ธนาคารกรุงไทย สาขาจัตุรัส
ธนาคารกสิกรไทย สาขาจัตุรัส
ธนาคารเพื่อการเกษตรและสหกรณ์การเกษตร (ธกส.) สาขาจัตุรัส
ห้างสรรพสินค้า
โลตัส สาขาจัตุรัส ชัยภูมิ
การศึกษา

โรงเรียนระดับประถมศึกษา 2 แห่ง คือ
โรงเรียนจัตุรัสวิทยานุกูล
โรงเรียนศรีเทพบาล
ศูนย์พัฒนาเด็กเล็กเทศบาลตำบลจัตุรัส 1 แห่ง
ศูนย์การศึกษานอกโรงเรียน 1 แห่ง
ศูนย์ถ่ายทอดเทคโนโลยีเพื่อการเกษตร 1 แห่ง
ศาสนสถาน

มีวัด 3 แห่ง ประกอบด้วย วัดทรงธรรม วัดหงส์ทอง และวัดศิริพงษาวาส และมีศาลเจ้า 1 แห่ง คือ ศาลเจ้าพ่อหลวงบรรเทา
วัฒนธรรม

ในเขตเทศบาลตำบลจัตุรัสมีภาษาถิ่นหลากหลายที่ใช้สื่อสารในชีวิตประจำวัน ทั้งภาษาอีสาน ภาษากลาง แต่แม้ว่าจะมีภาษาถิ่นไทยต่างกัน แต่ก็ยังมีประเพณีและวัฒนธรรมเป็นอันหนึ่งอันเดียวกัน ดังนี้
งานส่งท้ายปีเก่าต้อนรับปีใหม่ ประมาณเดือน ธันวาคม - มกราคม
ประเพณีสงกรานต์ ประมาณเดือน เมษายน
ประเพณีเข้าพรรษา ประมาณเดือน กรกฎาคม
ประเพณีลอยกระทง ประมาณเดือน พฤศจิกายน
สถานที่สำคัญ

ที่ว่าการอำเภอ
สถานีตำรวจภูธร
สำนักงานเทศบาลตำบลจัตุรัส
สำนักงานการไฟฟ้าส่วนภูมิภาค
สำนักงานที่ดินจังหวัด
สำนักงานสหกรณ์ออมทรัพย์ครูชัยภูมิ
สำนักงานสรรพากรพื้นที่
สำนักงานสรรพสามิตพื้นที่
สำนักงานสาธารณสุขอำเภอ
สำนักงานเกษตรอำเภอ
สำนักงานประมงอำเภอ
ศูนย์การศึกษานอกระบบและการศึกษาตามอัธยาศัยอำเภอ
ห้องสมุดประชาชน "เฉลิมราชกุมารี"
ศาลเจ้าพ่อหลวงบรรเทา (ศาลหลักเมืองจัตุรัส)
พระธาตุเจย์ดีศิริมหามงคล (พระธาตุจัตุรัส วัดศิริพงษาวาส)
สนามกีฬาเฉลิมพระเกียรติ
สถานีรถไฟจัตุรัส
โลตัส ไฮเปอร์มาร์เก็ต สาขาจัตุรัส ชัยภูมิ
ตลาดสดเทศบาลตำบลจัตุรัส
แหล่งข้อมูลอื่น

เทศบาลตำบลจัตุรัส
| ด ค กองค์กรปกครองส่วนท้องถิ่นระดับล่างในจังหวัดชัยภูมิ |
| --- | --- | --- |
| เทศบาลเมือง |  ชัยภูมิ  |  |
| เทศบาลตำบล |  เกษตรสมบูรณ์  แก้งคร้อ  คอนสวรรค์  คอนสาร  โคกสะอาด  โคกสูง  จัตุรัส  ชีลอง  ตลาดแร้ง  ทุ่งทอง  ทุ่งลุยลาย  เทพสถิต  ธาตุทอง  นาหนองทุ่ม  บ้านแก้ง  บ้านเขว้า  บ้านค่ายหมื่นแผ้ว  บ้านเดื่อ  บ้านเต่า  บ้านแท่น  บ้านเป้า  บ้านเพชร  บ้านเพชรภูเขียว  บำเหน็จณรงค์  ภูเขียว  ลาดใหญ่  ลุ่มลำชี  หนองบัวโคก  หนองบัวแดง  หนองบัวระเหว  หนองบัวใหญ่  หนองสังข์  หลวงศิริ  ห้วยยาง  ห้วยแย้  |  |
| องค์การบริหารส่วนตำบล |  กวางโจน  กะฮาด  กุดชุมแสง  กุดตุ้ม  กุดน้ำใส  กุดยม  กุดเลาะ  เก่าย่าดี  เกาะมะนาว  คอนสวรรค์  คอนสาร  คูเมือง  โคกกุง  โคกเพชรพัฒนา  โคกมั่งงอย  โคกเริงรมย์  โคกสะอาด  เจาทอง  ช่องสามหมอ (อำเภอแก้งคร้อ)  ช่องสามหมอ (อำเภอคอนสวรรค์)  ชีบน  ซับสีทอง  ซับใหญ่  ดงกลาง  ดงบัง  ตะโกทอง  ตาเนิน  ถ้ำวัวแดง  ท่ากูบ  ท่ามะไฟหวาน  ท่าหินโงม  ท่าใหญ่  ทุ่งนาเลา  ทุ่งพระ  นางแดด  นาฝาย  นายางกลัก  นาเสียว  นาหนองทุ่ม  โนนกอก  โนนคูณ  โนนแดง  โนนทอง  โนนสะอาด  โนนสำราญ  บ้านกอก  บ้านแก้ง  บ้านขาม  บ้านค่าย  บ้านเจียง  บ้านชวน  บ้านดอน  บ้านตาล  บ้านแท่น  บ้านบัว  บ้านเป้า  บ้านเพชร (อำเภอบำเหน็จณรงค์)  บ้านเพชร (อำเภอภูเขียว)  บ้านยาง  บ้านไร่  บ้านเล่า  บ้านโสก  บ้านหัน  บุ่งคล้า  โป่งนก  ผักปัง  โพนทอง  ภูแลนคา  ยางหวาย  รอบเมือง  รังงาม  ละหาน  ลาดใหญ่  วะตะแบก  วังชมภู  วังตะเฆ่  วังทอง  ศรีสำราญ  ส้มป่อย  สระพัง  สระโพนทอง  สามสวน  โสกปลาดุก  หนองข่า  หนองขาม (อำเภอแก้งคร้อ)  หนองขาม (อำเภอคอนสวรรค์)  หนองคอนไทย  หนองคู  หนองฉิม  หนองโดน  หนองตูม  หนองนาแซง  หนองบัวโคก  หนองบัวบาน  หนองไผ่ (อำเภอแก้งคร้อ)  หนองไผ่ (อำเภอเมืองชัยภูมิ)  หนองโพนงาม  หนองแวง  หลุบคา  ห้วยต้อน  ห้วยบง  ห้วยยายจิ๋ว  ห้วยไร่  หัวทะเล  แหลมทอง  โอโล  |  |
แผ่นดินไหวในวาน พ.ศ. 2554

| --- | --- |


เวลาสากลเชิงพิกัด:  
 : A: 2011-10-23 10:41:22
 : B: 2011-11-09 19:23:33
รหัสเหตุการณ์ ISC:  
 : A: 17394270
 : B: 604370429
USGS-ANSS:  
 : A: ComCat
 : B: ComCat
วันที่ท้องถิ่น: A: 23 ตุลาคม ค.ศ. 2011 B: 9 พฤศจิกายน ค.ศ. 2011
เวลาท้องถิ่น: EEST: UTC+03.00
 : A: 13:41
 : B: 21:23 (EET?)
ขนาด:  
 : A: 7.1 Mww
 : B: 5.6 Mww
ความลึก: A: 7.6 กิโลเมตร (4.7 ไมล์) B: 5.0 กิโลเมตร (3.1 ไมล์)
ศูนย์กลาง: 38°37′41″N 43°29′10″E﻿ / ﻿38.628°N 43.486°E﻿ / 38.628; 43.486
พื้นที่ที่ได้รับผลกระทบ: ตุรกีตะวันออก
ระดับความรุนแรงที่รู้สึกได้: A: VIII (อย่างรุนแรง)  B: VII (แรงมาก) 
ค่าความเร่งสูงสุดของพื้นดิน: ~0.5 g
ผู้ประสบภัย: เสียชีวิต 604 คน และได้รับบาดเจ็บ 4,152 คน
แผ่นดินไหวในวาน เป็นแผ่นดินไหวขนาด 7.1 โมเมนต์แมกนิจูด ซึ่งถล่มทางตะวันออกของตุรกีใกล้กับนครวาน เมื่อวันที่ 23 ตุลาคม พ.ศ. 2554 เวลา 13.41 น. ตามเวลาท้องถิ่น มีศูนย์กลางอยู่ลึกใต้ดิน 20 กิโลเมตร ทำให้เกิดการสั่นสะเทือนอย่างหนักทั่วตุรกีตะวันออกส่วนมากและการสั่นเล็กน้อยตลอดบางส่วนของเซาท์คอเคซัสและเลแวนต์ที่อยู่ติดกัน ตามข้อมูลของกรมภัยพิบัติและสถานการณ์ฉุกเฉินของสำนักประธานาธิบดีตุรกีเมื่อวันที่ 30 ตุลาคม แผ่นดินไหวครั้งนี้ทำให้มีผู้เสียชีวิต 604 คน และมีผู้ได้รับบาดเจ็บ 4,152 คน อาคารอย่างน้อย 11,232 หลังได้รับความเสียหายในภูมิภาค ซึ่งในจำนวนนี้ 6,017 หลังพบว่าไม่สามารถอยู่อาศัยได้ บ้านเรือนที่อาศัยอยู่ไม่ได้มากถึง 8,321 หลัง ที่มีประชากรครัวเรือนเฉลี่ยอยู่ที่ครัวเรือนละ 7.6 คน ไร้บ้านในจังหวัด ซึ่งอาจหมายความว่า มีประชาชนอย่างน้อยราว 60,000 คนถูกทิ้งให้ไม่มีที่อยู่อาศัย ส่วนอาคารอีก 5,215 หลังนั้นได้รับความเสียหาย แต่ยังอยู่อาศัยได้
ธรณีวิทยา

แผ่นดินไหวครั้งนี้เกิดขึ้นเมื่อเวลา 13.41 น. ตามเวลาท้องถิ่น ของวันที่ 23 ตุลาคม พ.ศ. 2554 มีศูนย์กลางอยู่ห่างไปทางเหนือตะวันออกเฉียงเหนือของวาน ประเทศตุรกี ประมาณ 16 กิโลเมตร และมีความลึกจากผิวโลกประเมินไว้ 20 กิโลเมตร ภูมิภาคและส่วนตะวันออกสุดของตุรกีส่วนมากขยายไปยังเขตแดนทางใต้ของเขตการชนกันของแผ่นทวีประหว่างแผ่นอาระเบียและแผ่นยูเรเซีย พ้นขอบเขตตะวันออกของเขตรอยเลื่อนอาร์มีเนียและเอเชียน้อย บางส่วนของการมาบรรจบกันระหว่างแผ่นทั้งสองนี้เกิดขึ้นตามแนวหินคดโค้งและแนวดันเลื่อนขึ้นบิทลิส-ซากรอส (Bitlis-Zagros fold and thrust belt) กลไกการเคลื่อนตัวของแผ่นเปลือกโลกของแผ่นดินไหวชี้การเลื่อนย้อนมุมต่ำเฉียง สอดคล้องกับเทคโทนิคส์ที่คาดไว้ในภูมิภาคนี้
เนื่องจากความเข้มสูงและศูนย์กลางที่อยู่ตื้น แผ่นดินไหวได้ก่อให้เกิดการเคลื่อนไหวของพื้นดินเป็นบริเวณกว้าง การสั่นสะเทือนอย่างรุนแรงวัดค่าได้ระดับ 9 ตามมาตราเมอร์แคลลีในวาน แม้ระดับ 6-8 จะสัมผัสได้ในพื้นที่ที่เล็กกว่าและประชากรน้อยกว่าหลายแห่งรอบจุดศูนย์กลางแผ่นดินไหว แผ่นดินไหวความรุนแรงระดับ 3-5 ยังรู้สึกได้ไหลกว่านั้นทั่วภูมิภาค ไกลถึงประเทศเพื่อนบ้านอย่างอาร์มีเนีย อาเซอร์ไบจาน จอร์เจีย อิหร่าน อิรัก อิสราเอลและซีเรีย
ขนาดของรอยแตกนั้นประเมินไว้ที่ 60 กิโลเมตร x 20 กิโลเมตร สอดคล้องกับการกระจายของอาฟเตอร์ช็อกที่สังเกต บนระนาบรอยเลื่อนแนวตะวันตกตะวันตกเฉียงใต้-ตะวันออกตะวันออกเฉียงเหนือ โดยมีความเอียงลาดราว 35° ความเยื้องราว 2 เมตรประเมินไว้ที่ความลึก 10-15 กิโลเมตร แต่ไม่มีการแตกหักเห็นได้จากพื้นผิวดิน การแตกหักนั้นคงอยู่เป็นเวลาประมาณ 50 วินาที
เกิดอาฟเตอร์ช็อก 1,561 ครั้งที่มีขนาดสูงกว่า 2.0 โมเมนต์แมกนิจูด จนถึงวันที่ 30 ตุลาคม อาฟเตอร์ช็อกขนาดสูงสุดเกิดขึ้นเมื่อเวลา 11.45 น. ตามเวลาท้องถิ่น ของวันที่ 23 ตุลาคม โดยวัดความรุนแรงได้ระดับ 5.7 ตามมาตราเมอร์แคลลี และวัดขนาดได้ 6.0  จำนวนอาฟเตอร์ช็อกที่รายงานแบ่งตามขนาดได้ดังนี้ ขนาด 2.0-3.0 จำนวน 556 ครั้ง ,ขนาด 3.1-4.0 จำนวน 832 ครั้ง ,ขนาด 4.1-5.0 จำนวน 108 ครั้ง ขนาด 5.1-6.0 จำนวน 7 ครั้ง
ผลกระทบ

แผ่นดินไหวและอาฟเตอร์ช็อกนั้นมีผลกระทบต่อตุรกีตะวันออกส่วนมาก ทำลายอาคารหลายร้อยหลังและฝังร่างเหยื่ออีกหลายคนใต้เศษซากอาคารนั้น Erciş เมืองใกล้กับวาน ได้รับผลกระทบหนักที่สุดจากการสั่นสะเทือนอย่างรุนแรง มีอาคารถูกทำลายอย่างน้อย 55 หลัง มีผู้เสียชีวิต 45 คน และได้รับบาดเจ็บ 156 คนในเมืองเดียว อาคารส่วนใหญ่พังลงตามถนนสายหลังของเมืองและเป็นอาคารที่อยู่อาศัย ทำให้เป็นไปได้ที่ยอดผู้เสียชีวิตจะสูงกว่านี้ ในหมู่บ้านขนาดเล็กกว่าโดยรอบจุดศูนย์กลางแผ่นดินไหว แรงสั่นสะเทือนได้พังบ้านอิฐเกือบทุกหลัง
ใจกลางนครวาน มีประชากรยืนยันว่าเสียชีวิตแล้วอย่างน้อย 100 คน และอาคาร 970 หลังพังทั้งในและรอบนคร มีนักโทษประมาณ 200 หลบหนีออกมาได้หลังกำแพงเรือนจำพังลงจากการสั่นสะเทือน ซึ่งสามารถตามจับกลับมาได้อย่างรวดเร็ว 50 คน
ยี่สิบสี่ชั่วโมงหลังแผ่นดินไหวหลัก ยอดผู้เสียชีวิตอยู่ที่ 264 คน แต่ตัวเลขประเมินนั้นมีหลากหลายไปจนถึงหลักพัน รายงานข่าวหลายรายงานเสนอว่ามีผู้ได้รับบาดเจ็บมากถึง 2,300 คน และอีกหลายคนยังติดอยู่ใต้ซากปรักหักพัง จนถึงวันที่ 25 ตุลาคม ความพยายามกู้ภัยและช่วยเหลือยังดำเนินต่อไป เชื่อว่าประชาชนมากถึง 40,000 คนไร้บ้านเนื่องจากอาคารที่พังหรือได้รับความเสียหายจำนวนมาก รายงานล่าสุดเสนอว่ายอดผู้เสียชีวิตทะลุ 604 คน และประเมินว่าอาคาร 2,200 หลังได้รับความเสียหายหรือถูกทำลายในพื้นที่ที่ได้รับผลกระทบ
แผ่นดินไหว 9 พฤศจิกายน

วันที่ 10 พฤศจิกายน พ.ศ. 2554 มีรายงานว่า เกิดเหตุแผ่นดินไหวขึ้นเมื่อเวลา 21.23 น. ตามเวลาท้องถิ่น มีศูนย์กลางอยู่ในเขตเอเดรมิต จังหวัดวาน ทางตะวันออกของตุรกี วัดขนาดได้ 5.6 เจ้าหน้าที่กู้ภัยเร่งเดินทางไปช่วยเหลือผู้ประสบภัย หลังพบว่ามีโรงแรมขนาดความสูง 6 ชั้นในเมืองพังถล่ม แต่ยังไม่แน่ชัดว่ามีผู้ที่ติดอยู่ภายในมากน้อยเพียงใด และมีผู้ได้รับบาดเจ็บหรือไม่ ขณะที่มีรายงานว่ามีอาคารอีกหลายแห่งพังถล่มลงมาเช่นกันและมีผู้เสียชีวิต 7 ราย
แหล่งข้อมูลอื่น

Van Earthquake Report by ITU Earthquake Engineering and Disaster Management Institute
The International Seismological Centre has a bibliography and authoritative data for this event.
ReliefWeb's  หน้าหลัก  สำหรับเหตุการณ์นี้
| ด ค ก← แผ่นดินไหวที่สำคัญใน พ> ศ. 2554 → |
| --- | --- |
 ปากีสถาน (7.2, 19 มกราคม)  ไครสต์เชิร์ช นิวซีแลนด์† (6.3, 22 กุมภาพันธ์)  ยูนนาน จีน (5.4, 10 มีนาคม)  โทโฮกุ ญี่ปุ่น†‡ (9.0, 11 มีนาคม)  พม่า† (6.7, 24 มีนาคม)  ชวา อินโดนีเซีย (6.8, 3 เมษายน)  มิยางิ ญี่ปุ่น (7.1, 7 เมษายน)  ฟูกูชิมะ ญี่ปุ่น (6.6, 11 เมษายน)  ลอร์กา สเปน (5.1, 11 พฤษภาคม)  คือทาฮ์ยา ตุรกี (5.8, 19 พฤษภาคม)  ไครสต์เชิร์ช นิวซีแลนด์ (5.7, 13 มิถุนายน)  หุบเขาเฟอร์กานา คีร์กีซสถาน (6.1, 19 มิถุนายน)  เวอร์จิเนีย สหรัฐ (5.8, 23 สิงหาคม)  สิกขิม อินเดีย† (6.8, 18 กันยายน)  วาน ตุรกี† (7.2, 23 ตุลาคม)  โอคลาโฮมา สหรัฐ (5.6, 6 พฤศจิกายน) 
ความรุนแรงของแผ่นดินไหวตามมาตราขนาดโมเมนต์ / † = แผ่นดินไหวที่มีผู้เสียชีวิตอย่างน้อย 30 คน / ‡ = แผ่นดินไหวที่มีผู้เสียชีวิตมากที่สุดในปีนี้
ผลกระทบของแผ่นดินไหว
ความเสียหายของรถและโครงสร้างหลังเกิดแผ่นดินไหวแล้วประมาณเกือบสัปดาห์
เวลาในประเทศบรูไน

| เวลาในประเทศบรูไน |
| --- | --- |
เขตเวลา
ออฟเซตเวลาสากลเชิงพิกัด
SST: UTC+08:00
เวลาปัจจุบัน
13:45, 23 กันยายน 2024 SST [รีเฟรช]
การใช้เวลาออมแสง
ไม่มีการใช้เวลาออมแสงในเขตเวลานี้
เวลาในประเทศบรูไนใช้เขตเวลาบรูไนดารุซาลาม (BNT) (UTC+08:00). นอกจากนี้เวลาในประเทศบรูไนไม่มีช่วงออมแสง
เวลาในประเทศปาเลสไตน์

ปาเลสไตน์ใช้เวลา UTC+2 (ส่วนหนึ่งของพื้นที่สีม่วง) เปรียบเทียบกับพื้นที่ส่วนอื่นของภูมิภาคตะวันออกกลางและแอฟริกาเหนือ
เวลาในประเทศปาเลสไตน์ ใช้เขตเวลามาตรฐานปาเลสไตน์ ซึ่งเร็วกว่าเวลาสากลเชิงพิกัด 2 ชั่วโมง (UTC+02:00)
อุทยานแห่งชาติดอยหลวง

| อุทยานแห่งชาติดอยหลวง |
| --- | --- |
ไอยูซีเอ็นกลุ่ม 2 (อุทยานแห่งชาติ)
น้ำตกปูแกง

ที่ตั้ง: จังหวัดเชียงราย จังหวัดลำปาง และ จังหวัดพะเยา
พิกัด: 19°12′N 99°43′E﻿ / ﻿19.20°N 99.71°E﻿ / 19.20; 99.71
พื้นที่: 1,169 ตารางกิโลเมตร (731,000 ไร่)
จัดตั้ง: 16 เมษายน พ.ศ. 2533
ผู้เยี่ยมชม: 41,016 (2562)
หน่วยราชการ: กรมอุทยานแห่งชาติ สัตว์ป่า และพันธุ์พืช
น้ำตกปูแกงตั้งอยู่ในเขตอุทยานแห่งชาติดอยหลวง
อุทยานแห่งชาติดอยหลวง มีอาณาเขตครอบคลุมพื้นที่รอยต่อของ 3 จังหวัด คือ จังหวัดเชียงราย จังหวัดลำปาง และ จังหวัดพะเยา เป็นอุทยานแห่งชาติที่ได้ยกฐานะมาจาก(วนอุทยานน้ำตกปูแกง, วนอุทยานน้ำตกผาเกล็ดนาค,  แกงวนอุทยานน้ำตกจำปาทอง, และวนอุทยานน้ำตกวังแก้ว) รวม 4 แห่ง ที่มีพื้นที่ติดต่อเป็นผืนเดียวกัน มีสภาพธรรมชาติและจุดเด่นเป็นแหล่งท่องเที่ยวที่มีความสวยงามมากแห่งหนึ่งของภาคเหนือ มีเนื้อที่ทั้งหมดประมาณ 731,250 ไร่ หรือ 1,170 ตารางกิโลเมตร
ลักษณะภูมิประเทศ

เป็นเทือกเขาสูงสลับซับซ้อน โดยมีเทือกเขาทอดตัวเป็นแนวยาว ในแนวเหนือ - ใต้ ความยาวประมาณกว่า 70 กิโลเมตร มีความสูงจากระดับน้ำทะเลประมาณ 400-1,700 เมตร มีบริเวณ "ยอดดอยหลวง" เป็นพื้นที่สูงที่สุดประมาณ 1,694 เมตร และสภาพดินเป็นดินลูกรังผสมหินโดยเฉพาะบนยอดเขา ส่วนบริเวณหุบเขาจะมีดินสีดำอุดมไปด้วยแร่ธาตุ และหินมีลักษณะเป็นหินกรวดหรือหินปูนทราย เป็นป่าต้นกำเนิดของแม่น้ำวัง น้ำแม่ลาวใน จังหวัดเชียงราย และกว๊านพะเยา ในจังหวัดพะเยา
อุทยานดอยหลวงได้รับการจัดตั้งเป็นอุทยานแห่งชาติลำดับที่ 61 ของประเทศไทยเมื่อวันที่ 16 เมษายน พ.ศ. 2533
ลักษณะภูมิอากาศ

ลักษณะภูมิอากาศโดยทั่วไปของ อุทยานแห่งชาติดอยหลวง ประกอบไปด้วยฤดูกาล 3 ฤดูกาล คือ
ฤดูหนาว ระหว่างเดือนพฤศจิกายน - มกราคม จะมีอุณหภูมิค่อนข้างต่ำ โดยอุณหภูมิเฉลี่ยต่ำสุดประมาณ 12 องศาเซลเซียส
ฤดูร้อน ระหว่างเดือนกุมภาพันธ์ - พฤษภาคม อุณหภูมิเฉลี่ยสูงสุดประมาณ 34.9 องศาเซลเซียส
ฤดูฝน ระหว่างเดือนมิถุนายน-ตุลาคม มีปริมาณน้ำฝนเฉลี่ยตลอดทั้งปีประมาณ 1,743.9 มม.
ความเร็วลมสูงสุดเฉลี่ยประมาณ 2 นอต ความเร็วลมต่ำสุดเฉลี่ยประมาณ 0.8 นอต ความชื้นสัมพัทธ์เฉลี่ยตลอดทั้งปีประมาณ 73 %
ทรัพยากรป่าไม้

ประกอบด้วยป่าชนิดต่างๆ 5 ประเภท ได้แก่ ป่าเบญจพรรณ ป่าเต็งรัง ป่าดิบชื้น ป่าดิบแล้ง และป่าสนเขา มีพันธุ์ไม้ที่สำคัญ เช่น สัก เสลา อินทนิน มะขามป้อม มะกอกป่า มะม่วงป่า ตะเคียนหิน ตะเคียนทอง ชิงชัน ประดู่ กระบก ยมหิน ยมหอม บุนนาค เต็ง รัง เหียง พลวง ยางนา หว้า ก่อเดือย ก่อแป้น ก่อกำยาน สนสามใบ รวมถึงไผ่ขาว ไผ่บง กล้วยป่า เฟินก้านดำ ขิง ข่า กล้วยไม้ดิน เฟินชายผ้าสีดา กระแตไต่ไม้ เอื้องผึ้ง หวายป่า เท้าสิงห์โต เอื้องหมายนา ค้างคาวดำ ดุสิตา แววมยุรา และ กระดุมเงิน เป็นต้น
ทรัพยากรสัตว์ป่า

สัตว์ป่าที่พบมากในอุทยานแห่งชาติดอยหลวง ประกอบด้วย
สัตว์เลี้ยงลูกด้วยน้ำนม เช่น เลียงผา เก้ง กวางป่า หมูป่า หมี อีเห็น ชะมด บ่าง ชะนี ลิงกัง เสือดาว แมวดำ หมาใน กระต่ายป่า กระรอกบิน เป็นต้น
สัตว์เลื้อยคลาน เช่น ตะกวด เต่าปูลู งูชนิดต่างๆ เป็นต้น
สัตว์ปีก จำพวกนก เช่น ไก่ป่า นกเงือก นกพญาไฟพันธุ์เหนือ นกปีกลายสก็อต นกกางเขนหัวขาวท้ายแดง นกศิวะปีกสีฟ้า และนกย้ายถิ่นหายาก เช่น นกกินปลีหางยาวคอสีดำ และนกอื่นมากมายกว่า 200 ชนิด เป็นต้น
สัตว์ปีก จำพวกแมลง มีมากมายหลายชนิด เช่น ผีเสื้อกลางวัน ผีเสื้อกลางคืน กว่างห้าเขา ผีเสื้อใบไม้ใหญ่ ผีเสื้อหางติ่งปารีส ผีเสื้อถุงทอง เป็นต้น
แหล่งท่องเที่ยว

มีสถานที่ท่องเที่ยว เช่น น้ำตกปูแกง น้ำตกวังแก้ว ซึ่งเป็นน้ำตกที่ใหญ่ที่สุด นอกจากนี้ อุทยานแห่งชาติดอยหลวงยังมีเส้นทางเดินเท้าศึกษาธรรมชาติ โดยเฉพาะในช่วงฤดูหนาวเมื่ออยู่บนดอยหนอก (เป็นดอยที่สูงที่สุดของดอยหลวง) สามารถมองเห็นทะเลหมอกและทิวทัศน์ที่สวยงาม มีศูนย์บริการท่องเที่ยวให้ความรู้และเข้าใจแก่นักท่องเที่ยว มีร้านค้าไว้บริการ สถานที่กางเต็นท์ และมีเต็นท์ให้เช่า
ดอยหนอก
ถ้ำนางพญาปางดินไฟ
น้ำตกจำปาทอง
น้ำตกปูแกง
น้ำตกแม่เหยี่ยน
น้ำตกวังแก้ว
น้ำตกธารทอง